PRTR ขาย IPO ราคา 7.20 บ. เปิดจอง 8-10 มี.ค.นี้
“พีอาร์ทีอาร์ กรุ๊ป” หรือ PRTR เคาะราคาขาย IPO หุ้นละ 7.20 บ. เปิดจอง 8-10 มี.ค.66
PRTR เคาะราคาขาย IPO หุ้นละ 7.20 บ. เปิดจอง 8-10 มี.ค.66
3 มี.ค. 2566

บริษัท พีอาร์ทีอาร์ กรุ๊ป จำกัด (มหาชน) หรือ PRTR กำหนดราคาเสนอขายหุ้นสามัญต่อประชาชนเป็นครั้งแรก (IPO) จำนวน 150,000,000 หุ้น มูลค่าที่ตราไว้หุ้นละ 0.50 บาท ในราคาเสนอขายหุ้นละ 7.20 บาท ระยะเวลาจองซื้อวันที่ 8, 9 และ 10 มีนาคม 2566
สำหรับราคาหุ้นสามัญที่เสนอขายหุ้นละ 7.20 บาท คิดเป็นอัตราส่วน PER ที่ประมาณ 16.3 เท่า โดยคำนวณกำไรสุทธิต่อหุ้นจากกำไรสุทธิตามงบการเงินของบริษัทในช่วง 12 เดือนย้อนหลัง (ตั้งแต่วันที่ 1 มกราคม 2565 ถึงวันที่ 31 ธันวาคม 2565) ซึ่งเท่ากับ 199.4 ล้านบาท หารด้วยจำนวนหุ้นสามัญทั้งหมดของบริษัทฯ ก่อนการเสนอขายหุ้นในครั้งนี้เท่ากับ 450.0 ล้านหุ้น มูลค่าที่ตราไว้หุ้นละ 0.50 บาท จะได้กำไรสุทธิต่อหุ้นเท่ากับ 0.44 บาท
โดย PRTR ประกอบธุรกิจ  1. ให้บริการจัดจ้างบุคลากรและให้บริการบริหารทรัพยากรบุคคล (HR Outsourcing Services หรือ Outsource) แบบครบวงจร ได้แก่ การจัดจ้างบุคลากรในตำแหน่งหน้าที่ต่างๆ ให้เพียงพอกับที่ลูกค้าต้องการ การจัดทำข้อมูลเงินเดือน ค่าตอบแทน ผลประโยชน์พนักงาน การบริหารจัดการและการฝึกอบรมพนักงาน
รวมทั้ง 2. ให้บริการสรรหาบุคลากร (Recruitment Services) ตั้งแต่ระดับทั่วไป (Staff Level) จนถึงระดับผู้บริหาร (Executive Level) โดยทำหน้าที่เป็นตัวกลางระหว่างผู้สมัครงานที่กำลังหางาน (Candidate) และบริษัทที่กำลังหาพนักงานเข้ามาทำงานในส่วนต่างๆ 3.  ให้บริการแพลตฟอร์มหางานออนไลน์ (Job Platform) 4.  ให้บริการฝึกอบรมแบบออนไลน์ผ่านแพลตฟอร์มและออฟไลน์ (Integrated Learning Services) และ 5.ให้บริการซอฟแวร์ด้านการบริหารจัดการบุคลากร (Human Capital Management Program)